# Normalkontrakt for enkeltstående produksjon

# KOSTYMEDESIGNER

mellom

(teateret/ansvarlig produsent)

og

(navn og personnummer/organisasjonsnummer (stryk det som ikke passer)

§ 1.

Teateret engasjerer (navn) som kostymedesigner i oppsetningen av (navn på produksjonen) med (navn på instruktør) som instruktør. Forestillingen har planlagt premiere på (dato og sted/navn på scene). Prøvetiden er (antall) uker, med prøvestart (dato).

**§ 2. Milepæler i produksjonen**

Det avholdes rammemøte for produksjonen (sted og dato for rammemøtet). Avtale om de praktiske og økonomiske rammene for produksjonen, som er avtalt på rammemøtet, gjøres skriftlig i separat avtale eller som vedlegg til denne kontrakten. Kostymedesigner forplikter seg til å levere skisser på avtalt skissemøte (dato for skissemøtet) og ferdige kostymetegninger ved modellmøtet (sted og dato for modellmøtet). Grunnlagsmateriale, så som ferdig manus, ferdig partitur og fullstendig cast av skuespillere, sangere/dansere/roller skal forelegges kostymedesigneren senest 8 uker før innlevering av ferdige kostymetegninger.

**§ 3. Lønn/Honorar (stryk det som ikke passer)**

Arbeidsgiver engasjerer kostymedesigneren som frilanser (ikke-ansatt lønnsmottaker) og leverer skattekort / Oppdragsgiver engasjerer kostymedesigneren som selvstendig næringsdrivende (stryk det som ikke passer). Oppgaven lønnes/honoreres (stryk det som ikke passer) med et samlet beløp på kr. (beløp). Beløpet inkluderer et påslag for sosiale utgifter på 36,5% (for selvstendig næringsdrivende).

Utbetaling av lønn/honorar på kr. (beløp) skjer slik: 1/3 (kr. beløp) ved signering av denne kontrakten, 1/3 (kr. beløp) ved avtalt dato for innlevering av ferdige kostymetegninger og 1/3 (kr. beløp) ved avtalt premieredato, uansett om premieren blir utsatt eller flyttet. Arbeid utover avtalt premieredato godtgjøres med 1/50 (kr. beløp) av opprinnelig avtalt lønn/honorar for oppgaven per påbegynte dag.

**§ 4. Kostymedesignerens rettigheter og plikter**

Kostymedesignerens arbeid forutsettes presentert i form av ferdige kostymetegninger hvor forside og bakside av figur og karakterer er framstilt visuelt og med visuell framstilling av detaljer av designet der dette anses som nødvendig. Ved særskilt avanserte kostymer kan det avtales at kostymedesigneren leverer fyllestgjørende tekniske tegninger eller forklarende arbeidstegninger etter anvisning av kostymesjef på teateret. Løsningen skal etter avtale være tilpasset teatrets evt. spesielle behov knyttet til turnévirksomhet. Det forutsettes at kostymedesigneren foreslår materialbruk og leverer materialprøver sammen med kostymetegningene på modellmøtet. Det forutsettes at oppgaven etter avtale er løst slik at den kan realiseres innenfor teatrets tekniske og økonomiske rammer i tråd med egen skriftlig rammeavtale (se §2. i denne kontrakten).

**§5. Avgrensing av ansvarsområde**

Denne avtalen gjelder design av kostymer. Dersom kostymedesigner skal tillegges andre arbeidsoppgaver i tillegg, som søm, tilskjæring og annen tilvirking av hele eller deler av kostymene, skal dette avtales i en egen skriftlig avtale. Det samme gjelder oppgave med maskedesign av særlig omfattende og opphavsrettslig karakter.

**§ 5. Teaterets ansvar**

Teateret skal sørge for at kostymedesigner får tilstrekkelig informasjon og arbeidsmateriale tidligst mulig og senest 8 uker før avtalt dato for innlevering av endelige kostymetegninger/modellmøtet. Innkjøp til produksjonen som berører kostymedesignerens arbeidsområde skal skje i samråd med denne.

Ved avvik skal teateret varsle kostymedesigner snarest mulig og betale et forholdsmessig tillegg i honorar dersom avviket innebærer opphold eller utsettelse. Eventuelle endringer i produksjonsplan og/eller framdrift skal godkjennes av begge parter. Om produksjonen annulleres, har kostymedesigneren krav på fullt lønn/honorar (stryk det som ikke passer). Det samme gjelder ved utsettelse, der det ikke blir inngått annen avtale, og kostymedesigner ikke har anledning til å fullføre oppgaven. Produksjonsfremdriften og nødvendig bemanning for produksjonen skal være avtalt i rammeavtalen. Teateret skal besørge nødvendig bemanning og til rett tid slik at produksjon av kostymene kan utføres i samsvar med god skikk og innenfor avtalte tidsrammer.

**§ 6. Tilstedeværelse**

Kostymedesigneren har rett og plikt til å bistå teatret under utførelse av den aktuelle oppgaven. Dette omfatter deltakelse i presentasjons- og produksjonsmøter, arbeidsledelse og veiledning til systue/verkstedene i produksjonsfasen og deltakelse i avsluttende prøver, premieren innbefattet. Denne rett og plikt til tilstedeværelse er inntil 30 dager.

Tilstedeværelse utover 30 dager lønnes/honoreres (stryk det som ikke passer) med 1/50 (kr. beløp)av det totale lønn/honoraret (stryk det som ikke passer) for oppdraget pr. påbegynt dag. Dersom det blir besluttet å flytte produksjonen til en annen av teaterets scener etter premieren, lønnes/honoreres (stryk det som ikke passer) dette med tilsvarende beløp pr. påbegynte dag med merarbeid for kostymedesigneren. Kostymedesigner har rett og plikt til å foreta nødvendige justeringer ved scenebytte, turnéer, gjenopptakelse og bytte av en eller flere skuespillere eller andre medlemmer av besetning som bærer kostymer. For dette arbeidet betales det en godtgjørelse etter egen kontrakt.

§ 7. Reise, diett og losji

Teateret dekker utgifter til hotell og diett i samsvar med statens gjeldende satser etter reiseregning. Teateret betaler alle reiser for kostymedesigner som er avtalt med produksjonsteknisk sjef i engasjementsperioden. Teateret bestiller reisene.

**§ 8. Opphavsrett**

Kostymedesigner er opphaver til åndsverk og har de rettigheter til sitt verk som følger av Lov om opphavsrett til åndsverk m.v. av 1.juli 2018. Denne avtalen gir teateret rett til, ikke eksklusiv rett, i inntil 2 år fra dato for premieren, til å framføre verket. Bruk utover dette krever særskilt skriftlig avtale. Framføringsretten/bruksretten kan utvides for 2 nye år mot 50% av det opprinnelige lønn/honoraret (stryk det som ikke passer) regulert oppover jmf. konsumprisindeksen.

Kostymedesigner beholder eiendomsretten til grunnlagsmateriale, så som kostymetegninger, modeller, materialprøver o.a. Disse lånes ut til teateret, men kan ikke stilles til disposisjon for andre uten særskilt skriftlig avtale. Videresalg av framføringsrett/bruksrett eller selve de utførte kostymene, kan bare hende etter skriftlig samtykke fra kostymedesigneren. Kostymene oppbevares og lagres hos teateret. Ny bruk av enkeltkostymer eller deler av det samlede kostymedesignet/verket i andre framtidige produksjoner ved teateret, etter at spilleperioden er over, krever kostymedesignerens skriftlige samtykke. Ved slik sekundærbruk har kostymedesigner krav på å krediteres etter god skikk. Kostymedesigneren har førsterett til å overta kostymene i sin forvaring og skal varsles i god tid og senest 4 uker, før en eventuell avhending, kasting/eller kostymesalg, av kostymene.

**§ 9. Videresendingsrettigheter**

Opphaver har videresendingsrettighetene til forestillingen i behold. Det vil si at framføringsretten/visningsretten/bruksretten ikke omfatter videresendingsrettighetene til verket. Det gis samtykke til at forestillingen kan videofilmes til dokumentasjonsbruk. Korte utdrag av forestillingen kan benyttes til normal markedsføring av forestillingen via teaterets egen hjemmeside, sosiale medier o.l. Teateret engasjerer fotograf til scenefotografering og til fotografering av kostymene i markedsføringsøyemed så tett oppunder premieredato som mulig. Kostymedesigneren har krav på å få disponere et utvalg av disse bildene til eget bruk i sin portefølje mot at fotografen og andre opphavere krediteres.

**§ 10. Kreditering**

Kostymedesigner skal, på lik linje med fotografen, krediteres i billedtekst eller annen billed-tilknyttet synlig tekst i alle sosiale medier, hjemmeside, plakat, program og i alle andre sammenhenger hvor det brukes bilder av åndsverket, i tråd med bestemmelsene om kreditering i §5 i denne kontrakten.

**§ 11. Annet**

Dersom det, etter at kostymene er utformet, kommer krav fra teateret om endringer i det kunstneriske arbeidet som kostymedesigner mener ikke er kunstnerisk forsvarlig å imøtekomme, har kostymedesigner rett til å fratre engasjementet. I så fall har kostymedesigner rett til full lønn/ honorar (stryk det som ikke passer).

Denne avtalen er utferdiget i 2 eksemplarer, ett til hver av partene.

Sted og dato

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

For teateret/ansvarlig produsent  Kostymedesigner